b'\n_START_ARTICLE_\nPyh\xc3\xa4\n_START_PARAGRAPH_\nPyh\xc3\xa4 eli sakraali on arjen ja maallisen, profaanin, vastakohta. Pyh\xc3\xa4ll\xc3\xa4 tarkoitetaan yleens\xc3\xa4 jotakin asiaa ja paikkaa, joka on muusta erill\xc3\xa4\xc3\xa4n ja jolle on annettu erityisasema uskonnollisessa ajattelussa ja k\xc3\xa4ytt\xc3\xa4ytymisess\xc3\xa4. Pyh\xc3\xa4 on jotakin jumalille tai muille hengille erotettua tai niille kuuluvaa.\n_START_SECTION_\nPyh\xc3\xa4t luonnonkohteet\n_START_PARAGRAPH_\nAnimistisen maailmankuvan mukaan kaikkialla on henkiolentoja, joiden toiminta pitk\xc3\xa4lti m\xc3\xa4\xc3\xa4r\xc3\xa4\xc3\xa4 maailman tapahtumat. Animisteille koko luonto on pyh\xc3\xa4. Silti jotkut kohteet ovat erityisen pyhi\xc3\xa4; niit\xc3\xa4 palvotaan ja niille k\xc3\xa4yd\xc3\xa4\xc3\xa4n uhraamassa. Palvotuimmissa paikoissa on l\xc3\xa4sn\xc3\xa4 jokin erityisen merkitt\xc3\xa4v\xc3\xa4 henkiolento, kuten esi-is\xc3\xa4 tai yhteis\xc3\xb6n suojelija. Muun muassa vesialueita ja l\xc3\xa4hteit\xc3\xa4, kosteikkoja, rotkoja, puita, isoja kivi\xc3\xa4, lehtoja ja korkeita m\xc3\xa4ki\xc3\xa4 ja vuoria on pidetty pyhin\xc3\xa4. _NEWLINE_Saamelaisten pyh\xc3\xa4t j\xc3\xa4rvet ovat Saivo-j\xc3\xa4rvi\xc3\xa4 ja pyh\xc3\xa4t maakohteet, kuten kivet seitoja.'